OLOCVIU STRATEGIC 


Nr.4/2018 


Vol. 151 


UNIVERSITATEA NATIONALA DE APĂRARE „CAROL I” 
CENTRUL DE STUDII STRATEGICE DE APĂRARE ŞI SECURITATE 


CONCEPTUL DEZVOLTĂRII DURABILE LA NIVEL 
EUROPEAN ȘI NAȚIONAL. ` 
POSIBILE CONEXIUNI CU DOMENIUL SECURITATII 


Laura - Noyemy MUŞAT 


Abstract: The theme of humankind’s sustainable development is one of the current fundamental paradigm 
in which the future is forecasted and planned as a balanced approach between economic growth, social equity and 
environmental protection. Nowadays it is more and more in vogue at international level, but also in Romania, 
mainly as a result of the European and international regulations. The premises of the research are based on two 
elements of novelty and actuality: the sustainable development, on the one hand, and the potential of the projects 
to contribute to the national implementation, on the other. This article aims, starting from literature and official 
documents analysis, as well as from the observation of facts, events, to define the key concept of sustainable 
development, both at EU and national level and to put this concept in relation to defence and security field. Also it 
highlights the projects’ potential to support this principle in Romania. The two main topics covered by this analysis 
are intended to support the conclusion that European funds should be seen as an additional mean of action to be 
used in achieving Romania's goals including in the area of security and defence, but also as an obligation to write 
and implement projects (due to its EU membership status) that could help Romania to address some of its current 
challenges. 

1. Dezvoltarea durabilă: delimitări embrionară, mentală, socială, dezvoltare durabilă 


conceptuale 


Utilizat zilnic, de către noi toți, în sensul 
său restrâns, conceptul dezvoltare are în seria sa 
sinonimică termeni ca: progres, evoluţie, creștere, 
sporire, extindere, împlinire, înaintare, avansare, 
propășire etc., precum și înțelesuri ce acoperă 
sensurile complexe, dezvoltare economică, 


ș.a.m.d. Mai mult, conceptul poate fi definit prin 
intermediul unor expresii sugestive: „ducerea 
lucrurilor mai departe”, „înaintarea către o stare, o 
condiție mai bună”!, precum și prin intermediul 
metaforei corabiei și a echipajului salvate de la 
scufundare si duse în portul de destinaţie?. 

De asemenea, în urma analizei etimologiei 
conceptului dezvoltare durabilă, dorim să 

subliniem existenta, in limba romana, a doua 
concepte relativ similare: dezvoltare durabilă, 
respectiv sustenabilitate. 

In ceea ce privește originea celui de-al 
doilea concept, sustenabilitate, acesta este de 
sorginte latină, provenind din sub și tenere care 
semnifică a susține sau a păstra. În urmă cu cel 
putin câteva sute de ani, termenii sustainability, 
sustainable și sustainable development au intrat și 
în lexicul limbii engleze, de unde au fost preluate, 
apoi, după 1989, în vocabularul limbii române 
sintagmele sinonime. Mai mult, conform DEX-ului, 
sustenabilitatea este atributul de a se desfășura al 
unei activități antropice fără să epuizeze resursele 
disponibile și fără să devasteze mediul, deci fără 
compromiterea posibilităților de satisfacere a 
nevoilor sau a trebuintelor generaţiilor următoare“. 

Atunci când conceptul este folosit cu 
sensul de dezvoltare economică a unei tari, a unei 
regiuni este preferată noţiunea sinonimă 
dezvoltare durabilă. 

Un alt element în funcţie de care se poate 
defini operaţional conceptul dezvoltare durabilă 
este procesul evolutiv al atitudinilor umane fata de 
mediu specific culturilor vestice, pe care îl vom 
prezenta și noi, succint, în continuare. 

Fără a exagera, putem afirma că 
problemele de mediu, în general, și modul în care 
omul periclitează ecosistemul, în special, s-au 
numărat printre preocupările societăţii umane încă 
din perioada societăţilor preistorice, perioadă de 
când datează și primele norme și tabuuri vizând 
utilizarea, protejarea și exploatarea raţională a 
anumitor resurse comune. În egală măsură, 
resursele naturale care susțineau viata cotidiană 
se regăseau în reprezentările, picturile, tradiţiile şi 
ritualurile comunităţilor care trăiau în strânsă 
comuniune cu natura. Nu trebuie uitat nici faptul că 
declinul sau chiar dispariția unor culturi au fost 
atribuite unor dezastre naturale. 

Însă, impactul acţiunilor umane asupra 
mediului ambiant devine cu adevărat dramatic 
doar odată cu Revoluţia industrială de la finele 
secolului al XVIII-lea si debutul secolului al XIX- 
lea, când încep să se coaguleze primele abordări 
referitoare la relația om și mediul înconjurător, 
grupate: în jurul a trei mari direcţii (1850-1950): 

= prima, abordarea de tip ecocentric®, o 
viziune romantică, orientată către prezervarea 
resurselor naturale, care capătă valoare intrinsecă, 
natura fiind văzută de reprezentanţii acestei 
abordări - Henry David Thoreau, John Muir, John 
Keats, Percy Bysshe Shelley etc. - ca antidot la 
industrializarea societății; 

= cea de-a doua, abordarea profund 
antropocentrică”, pragmatică, direcţionată spre 
conservarea resurselor naturale și gestionarea lor 
rațională, astfel încât să se asigure și folosirea lor 
de către generațiile viitoare, naturii oferindu-i-se 


valoare de către reprezentantul emblematic, 
George Perkins Marsh, doar în măsura în care 
sprijină viata si activitatea umană; 

= cea de-a treia, compusă din elementele 
specifice primelor două abordări, are la bază 
conceptul dezvoltat, la jumătatea secolului al XX- 
lea, de Aldo Leopold, etică a pământului, conform 
căruia oamenilor le revine răspunderea morală de 
a ocroti resursele naturale, care au valoare 
intrinsecă, precum și utilitate pentru umanitate. 
Această ultimă abordare este considerată, de 
altfel, ca fiind sursa de inspiraţie a mișcării 
cunoscută ca ecologia profundă (deep ecology). 

După cel de-al doilea război mondial, 
fenomene precum urbanizarea, ascensiunea 
industriei petrochimice, creșterea accesibilitatii 
automobilelor au reconfigurat agenda de mediu și 
au creat terenul fertil pentru activitatea de 
cercetare ştiinţifică în domeniu. De asemenea, 
conferința pe probleme de mediu a Naţiunilor 
Unite, din 1972, a adus pentru prima dată fata în 
fata decidentii politici și activiștii din ONG-uri cu 
scopul de a constitui un for de discuţie și de 
elaborare a unor strategii de acțiune. 

Prima lucrare al cărei titlu conţine 
conceptul sustenabilitate apare în anul 1976 — 
Societatea sustenabilă: etică și dezvoltare 
economică - lucrare a teologului Robert L. Stivers. 
Tot în această perioadă, în anul 1987, apare 
Raportul Brundtland care a conferit legitimitate 
preocupărilor comunităţii internaţionale și actorilor 
guvernamentali naţionali legate de efectele 
dezvoltării necontrolate pentru mediul ambiant și 
care a stabilit patru principii de bază pentru 
politicile publice și pentru cadrul legal: justiție 
socială și echitate (asigurarea acoperirii nevoilor 
bazale ale tuturor); includerea elementelor 
specifice domeniului mediului în toate aspectele 
dezvoltării economice și sociale; reținerea strictă 
de a degrada sau de a distruge resursele naturale 
si de mediu de care sunt legate atât viata, cât și 
bunăstarea generațiilor viitoare; stabilirea unei 
direcții pe termen lung în procesul decizional. 

Urmărind cronologic evoluţia dezbaterilor 
din sfera conceptului dezvoltare durabilă, Kent E. 
Portney a subliniat posibilitatea de a analiza, 
deopotrivă, și transformarea acestuia. În acest 
sens, autorul a identificat patru derivați principali ai 
dezvoltării durabile”. Primul este sustenabilitatea, 
care provine din biologie și ecologie, în 
corespondenţă cu un alt concept, capacitatea de 
susținere şi care a evoluat spre cel de-al doilea 
derivat, dezvoltarea durabilă, pentru definirea 
căreia dimensiunea economică se întrepătrunde 
cu dimensiunea de mediu, rezultând, astfel, 
alternative precum: dezvoltare eco sau economie 
eco-socială!0. Cel de-al treilea derivat vizează 
conceptele de comunități durabile, respectiv orașe 
durabile prin admiterea importanţei rolului nivelului 

local sau regional, national si international atat in 
conturarea granițelor conceptului dezvoltare 
durabilă, cât şi în gestionarea integrată a 
aspectelor referitoare la resursele globale comune. 
Cel de-al patrulea derivat, durabil/sustenabil, 
specific perioadei actuale, este împrumutat de 
domenii foarte diferite, ceea ce determină dificultăți 
în definirea lui. În esență, conceptul semnifică o 
evoluție dezirabilă pozitivă"!. 

La finele anului 1983, în urma rezoluţiei 
Adunării Generale a ONU, cu nr. 38-161, a fost 
înființată Comisia Naţiunilor Unite pentru Mediu si 
Dezvoltare (WCED) al cărei președinte numit a 
fost Gro Harlem Brundtland, primul-ministru 
norvegian care a dat numele raportului final al 
acestei comisii, Raportul Brundtland, finalizat dupa 
doar trei ani de întâlniri si adoptat în unanimitate. '2 

Desi, initial, a fost perceput ca organism 
înființat pentru rezolvarea aspectelor privitoare la 
mediul înconjurător, tematica lucrărilor şi 
rezultatele acestei comisii au avut în centrul 
preocupărilor şi dezvoltarea economică. Astfel, 
elementul de noutate oferit de raportul Comisiei a 
fost corelarea celor două aspecte privite, până la 
acel moment dat, ca aparținând unor domenii 
antagonice, mediul înconjurător si dezvoltarea 
economică. Prin respingerea categorică a 
abordării separate a celor două dimensiuni, 
economică si de mediu, s-a creat necesitatea 
stabilirii unui concept-punte, integrator, identificat 
de către membrii comisiei a fi conceptul dezvoltare 
durabilă, a cărui definiție a devenit extrem de 
cunoscută, fiind folosită si astăzi în lucrările de 
specialitate: „dezvoltarea durabilă este acea 
dezvoltare care răspunde nevoilor prezentului fără 
a compromite abilitatea generațiilor următoare de 
a-și satisface propriile nevoi”!>. 

Mai mult, considerăm necesar de luat în 
calcul, pentru completarea tabloului conceptului 
dezvoltare durabilă, şi viziunea comisiei asupra 
responsabilitatii implicate, împărțite de un spectru 
larg de actori atât din domeniul public, cât și din 
cel privat, de publicul larg, de organizaţiile 
societăţii civile etc.'*. 

O parte considerabilă a Raportului 
Brundtland este dedicată descrierii, prin raportare 
la conceptul dezvoltare durabilă, a unor domenii 
sectoriale precum: economia si comerțul, resursele 
alimentare, biodiversitatea, populația, energia, 
industria, dezvoltarea urbană, resursele comune la 
nivel international (apa, aerul etc.), pacea si 
securitatea’. 

În ciuda faptului că a fost criticat pentru 
abordarea vagă, intenționat generală a conceptului 
dezvoltare durabilă, Raportul Brundtland, vizualizat 
printr-o perspectivă atotcuprinzătoare, promo- 
veaza patru principii esențiale pe care s-au 
fundamentat politicile publice şi cadrul legal: 
echitatea si justiția socială; consideratiile de mediu 


integrate în aspectele privitoare la dezvoltarea 
economică si socială; interdictia clară de a pune în 
pericol resursele naturale ce vor sta la baza vieții 
şi bunăstării generatiilor viitoare; procesul de luare 
a deciziilor derulat în baza unei perspective pe 
termen lung. 

Aşadar, conceptul clasic dezvoltare a 
evoluat, fiindu-i alăturat termenul, durabil, care îi 
conturează conţinutul. Astfel, dezvoltarea durabilă, 
poate fi definită ca „un proces de menţinere a 
bunăstării proiectate pe un termen nedefinit în 
viitor’'®, o dezvoltare care să îndeplinească si să 
asigure nevoile prezentului, fără, însă, a primejdui 
potențialul de asigurare, de către generațiile 
viitoare, a propriilor trebuinte'’. Mai mult, într-o 
abordare integrată, dezvoltarea durabilă 
presupune dezvoltare economică, socială, 
ecologică, politica, umană, spirituală si culturală — 
elementele de bază, fundamentale pentru 
realizarea celor trei obiective specifice ale 
Strategiei Europa 2020: creşterea inteligentă, 
creșterea sustenabilă şi creșterea inclusivă’®. 
Acest concept, poate fi luat în considerare doar cu 
respectarea obligatorie a două condiţii: prima, ca 
bunăstarea cetăţenilor să crească progresiv și 
sigur pe o perioadă de referință lungă și cea de-a 
doua, de a face astfel încât dezvoltarea de azi să 
nu pericliteze posibilitățile de dezvoltare ale 
generaţiilor viitoare. În egală măsură, necesitatea 
identificării unui termen general care să răspundă 
presiunii identificării unui echilibru între progresul 
economico-social, pe de o parte, și preocuparea 
pentru mediu și resursele naturale, pe de cealaltă 
parte, și, de asemenea, care să poată pune în 
corespondenţă două realități - necesitatea 
economiei de a se dezvolta, respectiv posibilitățile 
efective ale acesteia de dezvoltare — a determinat 
asocierea conceptelor dezvoltare si durabil. 

Rezumând elementele caracteristice şi 
corespondentele prezentate anterior, Gabriela 
Bodea, în cartea sa, Dezvoltarea durabilă, 37°C, 
definește conceptul ca pe „un proces referitor la 
ansamblul tipurilor, metodelor și modelelor de 
dezvoltare economico-socială care au ca scop 
realizarea și menţinerea pe perioadă lungă a 
echilibrului între sistemul economic și cel natural, 
așa încât generațiile următoare să aibă cel puţin 
aceleași șanse pe care le au cele prezente”!?. 
Dintr-o altă perspectivă, Gabriela Bodea consideră 
că dezvoltarea durabilă poate fi definită și ca 
progres“. 

Similar notorietății definiției dezvoltării 
durabile din Raportul Brundtland, fiind prima 
definiţie regăsită în aproape toate lucrările de 
specialitate ale domeniului, s-a impus si teoria 
celor trei E specifici dezvoltării durabile — 
economie, ecologie (mediu) și echitate (social)?', 
conform căreia, cei trei E reprezintă un set de 
valori în jurul cărora ar trebui să fie planificat 

procesul de schimbare. Autorul acesteia, Stephen 
M. Wheeler, sustine ca, in prezent, importanta si 
atentia acordata in trecut dimensiunii economice s- 
a transferat înspre dimensiunea ecologică. În 
cadrul primei perspective, cea majoritar econo- 
mică, sunt conţinute, ca subseturi de valori, 
dimensiunea socială și cea ecologică, iar în cadrul 
celei de-a doua perspective, ecologică, dezvolta- 
rea durabilă implică valorile economice ca un 
subset al valorilor ecologice și sociale, cu o rază 
de cuprindere mai mare. 

Criticii contemporani ai conceptului 
dezvoltare durabilă, Susan S. Fainstein și Scott 
Campbell, în Readings in Planning Theory”, 
demonstreaza ca felul in care conceptul este 
definit, în prezent, nu propune soluţii pentru 
practicieni, în condiţii reale, deoarece toate cele 
trei valori se află într-o relaţie conflictuală si, de 
foarte multe ori, este aproape imposibil să fie 
urmărite concomitent. Tocmai de aceea, autorii 
subliniază faptul că dezvoltarea durabilă, 
caracterizată ca elementul de echilibrare a celor 
trei valori - economie, echitate socială si ecologie 
(protectia mediului înconjurător), este o utopie.?* 

În egală măsură, în literatura de 
specialitate, teoria celor trei E ai dezvoltării 
durabile a condus la configurarea unui principiu 
important, legitimat de Raportul Brundtland şi 
recunoscut de Agenda 21, principiul integrării, 
potrivit căruia elementele specifice protecției 
mediului trebuie înglobate - integrate orizontal - în 
toate celelalte domenii aferente politicilor publice. 
Interdependența dintre principiul integrării şi 
dezvoltarea durabilă poate fi cel mai simplu si mai 
bine remarcat la nivelul Uniunii Europene. 

Pentru a putea conchide această primă 
parte, considerăm necesară abordarea unui alt 
concept complementar prin multidimensionalitatea 
si multidirectionalitatea sa, conceptul securitate. 

Aşadar, securitatea are ca valență 
multidimensionalitatea, generată de transformările 
survenite în cadrul mediului international de 
securitate, de noile tipuri de vulnerabilitati, riscuri si 
amenințări poziționate sozin afara acțiunilor 
apărării armate, imposibil de solutionat în granițele 
tradiționale ale securității nationale, precum si de 
modificarea raportului dintre diferitele dimensiuni 
ale securității, dimensiunea militară devenind 
insuficientă pentru asigurarea securității si pentru 
câștigarea „războiului” împotriva acestor noi tipuri 
de ameninţări caracterizate ca fiind tot mai 
numeroase sai numeroase uloase şi devasta- 
toare?5. În acest context al evoluţiei ariei aflate sub 
cupola conceptului securitate, Dumitru Nica 
evidenția elementele care au generat abordarea 
extinsă a conceptului: „identificarea unor noi 
resurse interne de securitate, care au rezultat din 
corelarea mai atentă și punerea în valoare a 
tuturor dimensiunilor — de ordin politic, economic, 


financiar, militar, civic, social, ecologic — ale stării 
de securitate si de siguranţă naţională”26. 

Fără a nega importanţa şi rolul cheie 
deţinut, în ecuaţia securităţii, de dimensiunea 
militara?’, „influența reciprocă între capacităţile 
militare ofensive şi defensive ale statelor şi 
percepțiile acestora faţă de intenţiile celuilalt”3, 
Strategia Naţională de Apărare 2010-2015 (SNAp 
2010-2015) accentua, în egală măsură, rolul şi 
importanţa dimensiunilor nonmilitare ale securităţii, 
aflate într-o relaţie de interacţiune şi complementa- 
ritate, pentru câștigarea „războiului viitorului”, 
dimensiuni pe care le vom analiza și noi, în cele ce 
urmează, prin prisma celor mai importante riscuri 
şi pericole pe care le adresează în parte. Fiecare 
dintre aceste dimensiuni, în accepțiunea lui Barry 
Buzan, reglementează câte un aspect al vieții 
sociale: securitatea politică vizează echilibrul 
organizational al statelor, al sistemelor de 
guvernare şi al ideologiilor care îi acordă 
legitimitatea; securitatea economică tinteste 
aspectul accesului la resurse, la pieţe şi la capital, 
care sunt indispensabile susţinerii unor niveluri 
acceptabile de bunăstare şi de autoritate a statului; 
securitatea societală încadrează sustenabilitatea, 
din perspectiva unei evoluții acceptabile a tiparelor 
tradiţionale ale limbii, culturii, cultului, uzanțelor si 
identităţii nationale — bazele morale ale statului*; 
securitatea mediului urmăreşte menţinerea 
biosferei locale şi globale ca element de sprijin de 
care sunt dependente toate celelalte activități 
umane. Cu alte cuvinte, problematica securității, 
din perspectiva acestor dimensiuni, nu trebuie 
confundată cu funcţionarea statutului pe bazele 
lor, ci trebuie privită prin prisma amenințărilor 
rezultate din fiecare dimensiune în parte, 
ameninţări care pun în pericol însăși existența 
statului. 

Perspectiva ecologică, o problemă nou 
introdusă în ecuaţia securităţii”!, include aspecte 
ce nu pot fi ignorate: problemele de mediu cauzate 
de război, resursele naturale a căror posesie sau 
control pot naşte dispute internationale şi 
catastrofe naturale. Toate acestea scot în evidenţă 
caracterul transnational al amenințărilor rezultate 
din dimensiunea ecologică şi comportă, mai mult 
decât oricare altă perspectivă a securității, un 
discurs dramatic în favoarea securizării atât din 
partea guvernelor, cât, mai ales, din partea 
societății civile“. Cu alte cuvinte, degradarea 
mediului, schimbările climatice, desertificarea, 
efectul de seră, încălzirea globală constituie 
amenințări la fel de mari ca și violenţa organizată, 
toate având capacitate distructivă la scară mare 
asupra resurselor umane, materiale și naturale. În 
egală măsură, degradarea mediului local si 
regional, combinată cu raritatea resurselor, tot mai 
exacerbate de creşterea alarmantă a populaţiei, de 
schimbările climatice globale, precum si de 

repartizarea inegala a bunastarii, pot contribui la 
declanșarea si la menţinerea unei stări de 
instabilitate politică și chiar a unor conflicte 
violente. 

În privința dimensiunii ecologice, SNAp 
2010-2015, prin caracterul său activ şi anticipativ®, 
evidenția faptul că elementele specifice acesteia, 
fără a afecta în mod direct statul, radicalizate ca 
urmare a globalizării, pot afecta grav atât calitatea 
vieţii, cât şi siguranța cetăţenilor. Din aceste 
considerente, SNAp 2010-2015 includea printre 
obiectivele sale naţionale de securitate și următoa- 
rele două din sfera dimensiunii ecologice a 
securității: dezvoltarea capacităţilor naţionale de 
gestionare a urgentelor civile, în special a acelora 
generate de calamitati naturale sau pandemii; 
asigurarea securităţii energetice.* Tocmai de 
aceea, instituţiile care activează în zona militară, 
de securitate și informaţii, pot și trebuie, conform 
SNAp 2010-2015, să se implice și să joace un rol 
mai mare și în domeniul protecției mediului. 

De asemenea, având în vedere riscurile, 
amenințările şi vulnerabilitatile legate de dimen- 
siunea ecologică a securităţii - proliferarea armelor 
de distrugere în masă şi dezvoltarea programelor 
de rachete balistice (prin implicaţiile pe care 
fabricarea, traficul și utilizarea lor le pot avea supra 
mediului înconjurător); degradarea mediului 
înconjurător şi dezastrele naturale, inclusiv cele 
generate de schimbările climatice; deficienţele în 
protecţia şi funcţionarea infrastructurii critice*-, 
SNAp 2010-2015 conferea şi recunoștea acestei 
perspective locul, rolul şi importanţa bine 
determinate printre celelalte dimensiuni. 

Un alt element considerat de SNAp 2010- 
2015 strategic pentru dimensiunea ecologică, 
având în vedere implicaţiile ei atât la adresa 
securităţii, membrilor societăţii, cât şi a prosperității 
acestora, este securitatea energetică, pentru 
asigurarea căreia strategia propunea realizarea de 
proiecte şi programe multinaționale prin care să se 
promoveze „eficienţa energetică şi sursele 
regenerabile de energie cu impact redus asupra 
mediului, creşterea securităţii în alimentarea cu 
energie a ţării, de orice tip (...)'%. De asemenea, 
SNAp 2010-2015 mai propunea şi intensificarea 
preocupărilor pentru consolidarea, în acord cu 
reglementările şi cu standardele europene, a 
cadrului legal, a condițiilor de funcţionare 
tehnologice în parametrii normali a instalaţiilor, 
precum şi a capacităţilor de depozitare, a reţelelor 
şi infrastructurilor critice, inclusiv a instalaţiilor 
nucleare“. 


2. Dezvoltarea durabilă în contextul 
Uniunii Europene 


Punctul de la care considerăm că trebuie 
să initiem demersul descriptiv al acestei tematici 


este, desigur, maniera în care este definită și 
reglementată dezvoltarea durabilă în versiunea 
consolidată a Tratatului Uniunii Europene, 2012, 
Titlul 1, articolul 3, alineatul 3, ca principiu și 
obiectiv fundamental folosit în întreaga construcţie 
comunitară: „Uniunea instituie o piaţă interna. 
Aceasta acționează pentru dezvoltarea durabilă a 
Europei, întemeiată pe o creștere economică 
echilibrată si pe stabilitatea preţurilor, pe o 
economie socială de piață cu grad ridicat de 
competitivitate, care tinde spre ocuparea deplină a 
forței de muncă si spre progres social, precum si 
pe un nivel înalt de protecţie și de îmbunătăţire a 
calității mediului. Aceasta promovează progresul 
ştiinţific și etnic (...)”%. 

De asemenea, prin succesoarea Strategiei 
de la Lisabona, Strategia Europa 2020, un 
program planificat pentru perioada 2010-2020, UE 
și-a propus să creeze condiţii pentru „o creștere 
economică inteligentă, durabilă și favorabilă 
incluziunii”39. 

Cel mai important document din domeniul 
dezvoltării durabile, la nivelul Uniunii Europene, 
este considerat, în literatura de specialitate, a fi 
Strategia de dezvoltare durabilă a Uniunii 
Europene (SDD a UE), adoptată de Consiliul 
European organizat la Göteborg, în Suedia, în 
iunie 200140, ca document veleitar, planificat pe 
termen lung, fundamentat pe baza principiilor 
Procesului de la Rio“. De asemenea, în marja 
acestui eveniment, s-a adoptat și un set de 
indicatori de dezvoltare durabilă pentru 
monitorizarea strategiei. Mai mult, în anul 2004, 
Comisia Europeană a lansat spre consultare 
publică SDD a UE, urmând ca, în anul 2005, 
Consiliul Europei să adopte principiile directoare 
pentru dezvoltarea durabilă. În plus, SDD a UE a 
fost proiectată ca document deschis, aflat în 
permanentă evoluţie și revizuire“. 

Astfel, în varianta sa revizuită, din 26 iunie 
2006, pentru a putea alinia dimensiunea internă a 
dezvoltării durabile cu cea internaţională, SDD a 
UE prezintă viziunea unică și coerentă a statelor 
membre asupra dezvoltării durabile, „creşterea 
economică, coeziunea socială și protecția mediului 
merg mână în mână si se sprijină reciproc”%. 

De asemenea, la baza acestui document 
revizuit, au stat patru obiective principale - 
protecţia mediului înconjurător, coeziunea socială 
și echitatea, prosperitate economică, precum si 
respectarea şi considerarea angajamentelor 
internationale, alături de zece principii politice 
directoare - protecţia si promovarea drepturilor 
fundamentale; solidaritatea în cadrul si între 
generații; societatea deschisă, democratică; 
implicarea cetățenilor, a partenerilor sociali, 
precum si a mediului de afaceri; guvernarea si 
coerenta politică; integrarea politicilor; utilizarea 
celor mai bune si potrivite cunostinte disponibile; 

principiul precautiei şi principiul impuneti 
poluatorului să plătească“. 

În egală măsură, SDD a UE revizuită 
identifică și propune șapte domenii majore de 
acțiune - provocări cheie, cinci dintre ele având 
legătură directă cu mediul înconjurător: energia 
curată si schimbările climatice; transportul, 
consumul și producţia durabile; managementul si 
conservarea resurselor naturale; demografia, 
incluziunea socială, migrația; sănătatea publică; 
sărăcia la nivel global şi provocările dezvoltării 
durabile“. Totodată, patru arii orizontale se alătură 
acestor provocări cheie în textul SDD a UE 
revizuită: „educaţia și instruirea, cercetarea si 
dezvoltarea”*€. 

In decursul mandatului Comisiei Barroso, 
în anul 2010, SDD a UE a fost înlocuită de 
strategia principală a Uniunii Europene, Strategia 
Europa 2020, care isi propune să transforme 
Uniunea Europeană într-o economie bazată pe 
cunoaștere, cu emisii de CO2 reduse, eficientă în 
utilizarea resurselor și să asigure un răspuns 
durabil la potentialele provocări. În plus, Strategia 
Europa 2020 și-a propus să integreze și să 
consolideze rolul durabilitatii în elaborarea tuturor 
politicilor Uniunii Europene. 

An definitoriu pentru conceptul dezvoltare 
durabilă, la nivel european și, mai mult decât atât, 
la nivel mondial, a fost anul 2015, când liderii lumii, 
reuniți în cadrul sesiunii Adunării Generale a ONU 
cu numărul 70, la 25 septembrie, au adoptat un 
cadru global nou de dezvoltare durabilă, 
fundamentat pe elementul său central - obiectivele 
de dezvoltare durabilă (ODD), şaptesprezece la 
număr, reunite informal şi sub denumirea de 
Obiective Globale: suprimarea tuturor formelor 
sărăciei si a foametei, garantarea securității 
alimentare și a unei agriculturi durabile; garantarea 
bunăstării și a sănătății tuturor; asigurarea unei 
educatii de calitate şi a oportunităţilor de învăţare 
pe tot parcursul vieţii pentru toţi; garantarea 
egalităţii de gen; garantarea apei curate si a 
salubrizării pentru toţi; garantarea accesului tuturor 
la energie curată, la preţuri accesibile, sigur, 
durabil și modern; promovarea creșterii economice 
durabile, a ocupării depline, decente şi productive 
a forței de munca; încurajarea inovației, a 
industriei durabile şi a infrastructurii rezistente; 
reducerea inegalitatilor dintre regiunile ţărilor și 
între tari; oraşe şi comunităţi durabile, deschise 
tuturor, sigure și reziliente; consumul şi producţia 
responsabile și durabile; măsuri urgente pentru 
combaterea schimbărilor climatice şi a impactului 
acestora; utilizarea durabilă a oceanelor, mărilor şi 
a resurselor marine; utilizarea durabilă a 
ecosistemelor terestre, combaterea desertificarii, 
gestionarea durabilă a pădurilor, stoparea 
degradării solului și a pierderilor de biodiversitate; 
garantarea unor societăţi paşnice și incluzive, a 


accesului la justiţie şi la instituţii eficiente, 
responsabile si incluzive pentru asigurarea 
dezvoltării durabile; realizarea de parteneriate 
pentru realizarea obiectivelor)*. Acest cadru 
global, alături deODD-uri, este fundamentat și pe 
Agenda 20305, o agendă tematică, planificată 
pentru o perioadă de 15 ani, 2015-2030. Mai mult, 
conform acestui document, dezvoltarea durabilă, 
este prezentată ca înglobând dimensiunile socio- 
economice si de mediu care evoluează în 
interdependenta, universal, integrat si care se 
susţin reciproc“%, oferind, astfel, o imagine nouă a 
Europei, ce poate fi denumită sugestiv contractul 
social al secolului XXP°. 

În prezent, compatibilă, pe deplin, cu 
viziunea comunitară asupra conceptului dezvoltare 
durabilă, Agenda 2030, în conturarea căreia și UE 
a avut rol esenţial, reprezintă proiectul principal 
mondial, promisiunea eradicării sărăciei și obținerii 
de rezultate în domeniul dezvoltării durabile, până 
în 2030. Acest obiectiv ar putea fi atins doar prin 
participarea tuturor ţărilor, atât a celor dezvoltate, 
cât și a celor în curs de dezvoltare la realizarea 
obiectivelor de dezvoltare durabilă (ODD). De 
asemenea, Agenda 2030 înglobează, în mod 
echilibrat, toate cele trei dimensiuni ale dezvoltării 
durabile - dimensiunea economică, dimensiunea 
socială și dimensiunea de mediu - care se 
întrepătrund și se susţin reciproc"! 

Uniunea Europeană s-a angajat să fie lider 
în aplicarea Agendei 2030 a ONU și a ODD-urilor, 
prin aplicarea şi respectarea principiului 
subsidiaritatii, prin încurajarea unei abordări 
comune între acțiunile externe ale Uniunii si 
politicile sale*?, precum si printr-o coerență mai 
bună între instrumentele financiare ale UE.5 Ìn 
acest fel, dezvoltarea durabilă a devenit, la nivelul 
Uniunii Europene, principiul călăuzitor esențial 
pentru toate politicile Comisiei Europene. 

In legătură cu securitatea, la nivelui UE, 
conform Strategiei Globale de Politică Externă şi 
de Securitate a Uniunii Europene (SGPES a UE), 
iar conceptul dezvoltare durabilă este plasat alături 
de alte probleme - combaterea terorismului, 
migrația, securitatea informatică - ce pot fi 
soluționate doar prin intermediul politicilor și 
instituțiilor comunitare integrate. In plus, ODD 
constituie, în viziunea SGPES a UE, dimensiuni 
transversale pentru a căror implementare este 
necesară contribuţia instituţiilor de informare, a 
unor evenimente și a unor analize ale comunităţii 
de cercetare din Europa și din întreaga lume și 
care concură, alături de un sistem economic 
internaţional deschis și echitabil, precum și de 
accesul durabil la bunurile comune globale, la 
atingerea prosperității tuturor cetățenilor sai>®. 
Totodată, SGPES a UE propune conceptul 
securitate durabilă“, obținut prin participarea 
statului si a cetăţenilor săi. În plus, consideră că 

doar intr-o societate cu democratie consolidata, cu 
instituții puternice, de încredere, dezvoltarea 
durabilă poate fi așezată în centrul statului 
rezilient®® În egală măsură, conform textului 
SGPES a UE, „fondurile de dezvoltare ar trebui să 
catalizeze investiţiile strategice prin parteneriatele 
public-privat, conducând la creşterea durabilă, 
crearea de locuri de muncă și abilităţi și transferuri 
tehnologice”5?. 


3. Dezvoltarea durabilă în România 


În România anilor '90, schimbările politice 
au deschis larg calea preocupărilor în domeniul 
dezvoltării durabile. Astfel că, din dorinţa de a 
urma tendințele existente deja în Occident, au 
apărut și în România primele forme de manifestare 
civilă si politică ecologiste, ONG-uri, respectiv 
partide politice, precum și primele instituţii axate 
pe problematica mediului — minister, comisii 
parlamentare etc., care au elaborat, sub impulsul 
deliberărilor din cadrul ONU, pe de o parte, și sub 
cel al obligaţiilor asumate ca parte a declaraţiilor, 
înțelegerilor, convențiilor, acordurilor și a tratatelor 
ratificate de România, pe de cealaltă parte, și 
primele reglementări ale domeniului®. Este 
important de menţionat faptul că România a fost 
prima ţară din Europa care a ratificat Protocolul de 
la Kyoto la Conventia-cadru a ONU asupra 
Schimbărilor Climatice®". 

Mai mult, perspectiva aderării la UE a 
impulsionat aceste preocupări ce s-au materializat, 
în perioada 1997-1999, cu prima strategie a 
României pentru dezvoltare durabilă, elaborată în 
cadrul unui proiect finanțat prin Programul ONU 
pentru Dezvoltare (PNUD) si adoptată ca 
document oficial guvernamental. După aderarea 
României la UE, în iulie 2007, această primă 
strategie naţională a reprezentat fundamentul și 
obiectul raportării interimare către Comisie a 
modului și a gradului de aplicare a ODD-urilor®. 

Deși nu s-au finalizat într-un document 
oficial, demersurile pentru elaborarea și adoptarea, 
pe termen lung, a unei strategii naţionale privind 
dezvoltarea durabilă au continuat si în anii 
următori, până în noiembrie 2008, când, în 
calitatea sa de membră UE, în conformitate cu 
obiectivele convenite la nivel comunitar, statuate și 
prezentate în Tratatul de aderare, în Strategia 
Lisabona si in SDD a UE revizuită in 2006, 
Romania a dat publicitatii Strategia Orizonturi 
2013-2020-2030". 

De asemenea, după aderarea României la 
UE, lipsa unei strategii naţionale privind 
dezvoltarea durabilă și în acord cu noul context, a 
fost  suplinită printr-o serie de documente 
programatice și strategii sectoriale precum: proto- 
coalele anexate Tratatului de Aderare a României 
la UE, semnat în aprilie 2005, care conţineau 


angajamentele concrete ale ţării noastre de 
transpunere a acquis-ului comunitar în practică; 
Planul Naţional de Dezvoltare 2007-2013, prin 
care dezvoltarea economică si socială a României 
a fost planificată strategic și calibrată cu principiile 
politicii UE de coeziune; Cadrul Strategic Naţional 
de Referinţă 2007-2013, aprobat de Comisie în 
iunie 2007, prin intermediul căruia erau stabilite 
priorităţile de intervenţie ale fondurilor europene 
structurale în cadrul politicii de coeziune 
economică si sociala®. 

Incepând cu anul 2008, Strategia Naţională 
privind Dezvoltarea Durabilă (SNDD)®© propune si 
prezintă viziunea dezvoltării României în optica 
următoarelor două decenii, prin intermediul unor 
obiective clare. 

= pentru primul orizont, 2013, obiectivul 
asumat este acela al transpunerii principiilor, 
instrumentelor și practicilor dezvoltării durabile în 
cadrul tuturor policilor publice și programelor tării 
noastre; 

= pentru cel de-al doilea orizont, 2020, 
anularea a cât mai multor disparitati economico- 
sociale dintre România și celelalte state membre şi 
atingerea nivelului mediu al ţărilor UE pentru cei 
mai importanți indicatori aferenti dezvoltării 
durabile este obiectivul propus; 

= pentru cel de-al treilea orizont, 2030, 
apropierea cat mai mare a ţării noastre de nivelul 
mediu ce va fi atins în anul 2030 de ţările Uniunii 
Europene este obiectivul-cheie propus. 

De asemenea, printre principalele direcţii 
de acţiune, stabilite în textul SNDD, se numără: 
stabilirea unei legături reciproce rationale între 
obiectivele de dezvoltare durabilă și capacitatea 
de susținere a resurselor naturale; sistematizarea 
si înnoirea sistemelor de educaţie, de sănătate și a 
serviciilor sociale prin raportare constantă la 
evoluțiile demografice si la impactul pe piaţa 
muncii a acestora; utilizarea categorică, în toate 
serviciile și activitățile de producţie, a criteriilor de 
eco-eficienta, prin recurs la cele mai bune 
tehnologii existente pe piaţă, atât din punct de 
vedere economic, cât și ecologic; elaborarea unor 
planuri de măsuri pentru anticiparea, din timp, a 
efectelor schimbărilor climatice și a potentialelor 
situaţii de criză rezultate a unor fenomene naturale 
sau antropice; garantarea securităţii și siguranţei 
alimentare cu îndeplinirea, în egală măsură, a 
cerințelor privind menţinerea fertilităţii solului, 
conservarea biodiversitatii și protecția mediului 
înconjurător; implementarea unor proiecte și/sau 
programe de anvergură în domeniile educaţiei, 
sănătăţii şi serviciilor sociale, siguranței 
alimentare, infrastructurii, energiei si protecţiei 
mediului; protecția si valorificarea patrimoniului 
cultural si natural national, precum si racordarea 
tarii noastre la normele si la standardele europene 
privind calitatea vietii®. 

Sustinut și promovat și de strategiile 
naţionale de securitate și de apărare ale 
Românieis?, începând cu anul 2006, în textul 
Strategiei de Securitate Naţională a României 
(SSNR), dezvoltarea durabilă este menţionată ca 
proces menit ca, alături de procesele de 
modernizare și integrare, să garanteze securitatea 
şi prosperitatea ţării. În textul SNAp 2010-2015 
conceptul este integrat în rândul obiectivelor 
nationale de securitate „dezvoltarea unei 
economii competitive, durabile și inclusive, în 
conformitate cu Strategia Europa 2020 a Uniunii 
Europene; asigurarea securității economice””0. Un 
prim pas major, în această direcţie, realizat de 
România, în anul 2015, a fost înscrierea, de către 
SNAp 2015-2019, pe lista obiectivelor nationale de 
securitate actuale, a conceptului strategic 
dezvoltare durabilă, inteleas ca trinom: protecția 
mediului (1), dezvoltarea economică sau 
competitivitatea (2) şi dezvoltarea socială sau 
incluziunea (3) - consolidarea securității alimentare 
si ecologice; garantarea unui mediu economic 
dinamic, performant şi competitiv, în plan 
antreprenorial; dezvoltarea durabilă, adaptată 
schimbărilor sociale din sistemele publice 
(educaţie, sănătate, protecție socială)”!. 

Totodată, având în vedere faptul că 
România s-a angajat să implementeze, la nivel 
național, obiectivele de dezvoltare durabilă 
europene, cu respectarea evoluției dinamice a 
reglementărilor comunitare, începând cu anul 
2017, s-a deschis calea către direcția revizuirii 
Strategiei Nationale de Dezvoltare Durabilă. In 
acest sens, la finalul anului 2017, au avut loc o 
serie de consultări publice, urmând ca, la sesiunea 
din luna iulie 2018 a Forumului Politic la Nivel Inalt 
al ONU privind Dezvoltarea Durabilă, de la sediul 
ONU din New York, România să prezinte Raportul 
National Voluntar ( Voluntary National Review), prin 
intermediul căruia să se infatiseze evoluția si 
măsurile concrete adoptate de țara noastră pentru 
fiecare obiectiv de dezvoltare durabilă in parte”?. 

Aşadar, un prim pas important in direcția 
gestionării cu succes a amenințărilor si a 
vulnerabilitatilor de ordin ecologic poate fi consi- 
derat, conform lui Constantin lordache si Dianei 
Sima, reglementarea cadrului juridic, pe de o 
parte, si înființarea instituţiilor cu rol în monitori- 
zarea si in intervenţia în eventualitatea unor 
dezastre naturale, cutremure, incendii forestiere, 
inundaţii etc., pe de cealaltă parte”. 

In România, în anul 2018, autoritatea 
supremă, la nivel central, în domeniul protecției 
mediului este deţinută de două ministere: 
Ministerul Mediului pentru subdomenii ca poluarea 
atmosferică, gestionarea deșeurilor, schimbările 
climatice, protecţia naturii și dezvoltarea 
durabilă”, respectiv Ministerul Apelor și Pădurilor 


pentru cele trei subdomenii cheie — ape, păduri și 
cinegetic’®. 

Nu in ultimul rand, luand in considerare si 
contextul actual, in care Romania trebuie si are 
obligaţia să valorifice oportunităţile financiare 
existente prin implementarea proiectelor europene 
în scopul promovării unor politici coerente, având 
ca obiectiv continuarea şi aprofundarea procesului 
de modernizare a societăţii româneşti, implicând 
atât consolidarea economică şi instituţională, cât şi 
creşterea standardelor de viaţă ale cetăţenilor săi, 
subliniem, pe această cale, importanța majoră a 
acestui domeniu. În plus, putem adăuga și 
potenţialul său extraordinar pentru apărarea 
națională, privită prin raportarea la conceptul de 
securitate naţională extinsă, așa cum este definit 
la nivelul Strategiei națională de apărare a ţării 
pentru perioada 2015-2019. 

Totodată, reconsiderarea unei alte 
variabile-cheie a tematicii lucrării noastre, 
esențială pentru securitatea oricărei societăţi, 
problema resurselor limitate în contextul dezvoltării 
durabile sau, pe scurt, creşterea galopantă a 
cererii de resurse comparativ cu diminuarea 
capacității de obținere a acestora, si tematica 
utilizării resurselor într-o manieră eficientă, a 
directionat, în mod natural, analiza noastră 
stiintifica spre studiul noilor surse de finanțare, 
aferente perioadei de programare 2014-2020, 
fondurile ESI, care, accesate, pot contribui si 
susţine, alături de sursele de finanțare clasice, 
domeniul apărării naționale, a securității în 
accepțiunea sa extinsă — succesul securității 
economice, sociale si ecologice. 


4. Potențialul proiectelor de a susține 
dezvoltarea durabilă a României 


În primul rând, o primă precizare pe care o 
considerăm clarificatoare este aceea că fondurile 
ESI 2014-2020 sunt principalul instrument 
financiar al Uniunii Europene, aferent actualei 
perioade de programare, menit să sprijine 
implementarea celor trei dimensiuni ale dezvoltării 
durabile în Romania’®. 

În al doilea rând, subliniem cele două 
paliere distincte unde exigenţele dezvoltării 
durabile pot fi urmărite, si anume: 

= palierul general al dezvoltării 
durabile, din cadrul tuturor proiectelor cofinantate 
din fondurile europene structurale si de investitii 
2014-2020 (fondurile ESI 2014-2020)” 

= palierul specific de la nivelul 
programelor operationale, de la nivelul axelor 
prioritare și/sau de la cel al prioritatilor de investitii 
asumate de fiecare program operațional (PO) în 
parte, care urmăresc, în mod expres, dezvoltarea 
durabilă a României, asa cum sunt, spre exemplu, 
cele de interes si pentru domeniul securității si 

apararii nationale: Programul Operational 
Competitivitate, Prioritatea de investiţii (PI)1b - 
Promovarea investiţiilor in cercetare si inovare, (...) 
inovarea socială, ecoinovarea (...) și inovarea 
deschisă (...); Programul Operational Regional 
2014-2020, PI8b - Sprijinirea creșterii favorabile 
ocupării prin dezvoltarea potențialului endogen 
drept parte componentă a unei strategii teritoriale 
(...), care să includă reconversia acelor regiuni 
industriale aflate în declin,  (...) sporirea 
accesibilitatii, (...) dezvoltarea resurselor naturale 
(...) specifice; Programul Operational Capital 
Uman, PI9iv. Creşterea accesului la servicii de 
înaltă calitate, accesibile si durabile (...) etc.). 

Un alt aspect pe care, de asemenea, 
trebuie să-l reliefăm, în acest context, este cel 
privitor la accentul care cade, în cadrul proiectelor 
cofinantate din fondurile ESI, pe integrarea 
dezvoltării durabile orientate cu precădere către 
dimensiunea de mediu’®. Luăm în considerare că 
două dintre cele trei perspective specifice 
dezvoltării durabile și securităţii, dimensiunea 
economică, respectiv dimensiunea socială sunt 
deja cuprinse, gestionate și implementate prin 
proiectele finanţate din acest instrument financiar. 
Însă, așa cum am mai menţionat anterior, 
dimensiunile dezvoltării durabile - aspectele de 
mediu, dezvoltarea socială și cea economică - 
trebuie tratate integrat, ca o singură temă 
compusă din elemente care se susțin reciproc 
pentru ca dezvoltarea să poată deveni durabilă. 

Mai mult, în contextul proiectelor imple- 
mentate, în prezentul cadru financiar, articolul 8 al 
Regulamentului Comun prevede că obiectivele 
fondurilor ESI trebuie urmărite în acord cu 
principiul dezvoltării durabile, cu cel al promovării 
de către UE a obiectivului de conservare, de 
îmbunătăţire si de protecţie a calității mediului, 
conform cu articolele 11, respectiv 191 (1) din 
Tratatul privind funcţionarea Uniunii Europene, 
luând în considerare principiul „poluatorul 
plăteşte”. Statele membre si Comisia sunt datoare 
să ia toate măsurile de precauție pentru ca 
cerințele privind utilizarea eficientă a resurselor, 
biodiversitatea, adaptarea la schimbările climatice, 
protectia mediului, rezistența in fata dezastrelor, 
prevenirea si gestionarea riscurilor să fie avute in 
vedere atât în procesul de pregătie, cat si in cel de 
punere în aplicare a acordurilor de parteneriat si 
programelor”. 

Prin urmare, pentru a putea materializa 
obiectivele specifice dezvoltării durabile, proiectele 
pot include realizarea unor acțiuni transversale, al 
căror scop permanent este organizarea resurselor 
unui proiect, astfel încât efectele negative asupra 
mediului să fie diminuate sau chiar eliminate. 

Pentru aceasta, potenţialul beneficiar al 
unui proiect, încă din prima etapă, definirea si 
elaborarea proiectului, poate să identifice 


răspunsurile la o serie de întrebări precum: 
activitățile si rezultatele proiectului pot crea, în 
perioada implementării sau ulterior, efecte 
negative asupra mediului, asupra biodiversitatii 
sau asupra folosirii eficiente a resurselor?; 
activitățile si rezultatele proiectului pot contribui la 
protejarea mediului natural (terestru, acvatic), la 
protejarea si la conservarea habitatelor din ariile 
protejate?; activitățile şi rezultatele proiectului pot 
determina creşterea responsabilitatii si a respectului 
fata de mediul înconjurător? 

In egală măsură, în cazul unor răspunsuri 
afirmative sau parțial afirmative, pot fi identificate 
şi descrise posibile măsuri de atenuare şi de 
adaptare la schimbările climatice, măsuri de 
potentare a rezistenței la dezastre si de prevenire 
si de gestionare a riscurilor. 

Totodată, în cazul în care graficul unui 
proiect are prevăzute activități care sunt gândite a 
se derula în arii naturale protejate, sau care pot 
avea un impact fie asupra calității aerului, fie a 
apei sau a solului, sau care presupun producerea 
de deşeuri ori utilizarea de substanțe periculoase 
etc., beneficiarul trebuie să dovedească, în 
prealabil, că a obţinut si deţine toate avizele legale 
necesare și, de asemenea, că se conformează 
legislaţiei aplicabile în vigoare. Anumite proiecte 
cu potenţiale efecte semnificative asupra mediului 
- construirea unei autostrăzi sau a unui aeroport, 
devin, astfel, obiectul unei evaluări de impact 
asupra mediului. In acest caz, pentru a se putea 
asigura un nivel sporit de protecţie a mediului, 
aspectele ecologice sunt cuprinse în cererea de 
finanţare, iar eventualele consecințe se iau în 
calcul înainte de aprobarea unui proiect.8 

In ceea ce privește cea de-a doua etapă a 
proiectului, implementarea, beneficiarul trebuie să 
se asigure că, pe tot parcursul acesteia, resursele 
planificate sunt folosite într-o manieră eficace, 
eficientă şi sustenabilă, în principal prin intermediul 
unor reguli sau a unor comportamente de consum 
rational al resurselor — fie ca urmare a promovării 
utilizării eficiente a resurselor, fie ca urmare a 
creşterii utilizării resurselor regenerabile. Trebuie 
să se mai asigure și că minimizează nivelul de 
poluare a aerului, apei si a solului din zona 
activităților derulate — spre exemplu, prin 
colectarea selectivă a deşeurilor sau prin 
reducerea volumului de deşeuri, prin reutilizarea, 
recuperarea şi reciclarea deşeurilor. 

Pentru a putea conchide, considerăm 
oportun să prezentăm și o serie de tehnici 
specifice abordării „prietenoase fata de mediu” 
(environmentally friendly), folosite în activitatea de 
management al proiectului: organizarea pentru 
echipă a unei sesiuni de instruire pe tema 
dezvoltării durabile și a modalitatilor practice de 
economisire a resurselor implicate în implemen- 
tarea proiectului; daca finantatorul și bugetul 

proiectului permit, implicarea în echipă a unui 
expert în problematica dezvoltării durabile; 
elaborarea si publicarea unor materiale de 
prezentare a activităților transversale planificate 
pentru dimensiunea dezvoltării durabile; 
implementarea de activități de eficientizare a 
consumului de resurse (promovarea imprimării 
documentelor fata-verso; imprimarea doar a 
documentelor strict necesare a fi printate; 
atenuarea impactului negativ al transportului prin 
utilizarearea mijloacelor electronice de comunicare 
- videoconferinta). 


Concluzii 


Noile riscuri, amenințări si vulnerabilitati, 
poziționate în afara acțiunilor specifice apărării 
armate sunt caracterizate a fi din ce în ce mai 
presente, putând avea impact la nivelul securității 
naționale, printre acestea putând menţiona: 
dificultăţile economice; șomajul; calitatea vietii; 
sărăcia persistentă şi de mare amploare; 
decalajele de dezvoltare între regiuni; degradarea 
mediului înconjurător şi dezastrele naturale; 
schimbările climatice; vulnerabilitati în absorbția 
fondurilor europene, în protecția mediului, în 
sănătate si în educație; excluziunea si polarizarea 
socială; migrația forței de muncă specializate, prin 
prezenta cercetare am încercat să identificăm 
potenţiale direcţii de acţiune. Prin care să se 
atingă starea de securitate în aceste domenii și 
aspecte ale vieţii sociale. Cu alte cuvinte, având ca 
punct de pornire un concept multidimensional și 
multidirectional, dezvoltarea durabilă, concept pe 
care l-am definit operational, în prima parte a 
articolului nostru, și pe care l-am prezentat, de 
asemenea, prin raportare la cele două dimensiuni, 
comunitară și naţională, am încercat să identificăm 
și să evidentiem aplicabilitatea sau potenţialul de 
materializare a acestuia prin intermediul unui 
instrument specific managementului de proiect, 
proiectele europene. 

De asemenea, prioritară pentru prezentul 
articol a fost prezentarea inovativă a interdepen- 
dentelor existente între cele trei dimensiuni ale 
conceptului dezvoltare durabilă, privită prin sfera 
trinomului economie - echitate (socială) - ecologie 
(mediu). 

In concluzie, omul ca principal beneficiar al 
proiectelor europene, ca principal subiect al 
securității unui stat si, în egală măsură, ca autor al 
dezvoltării durabile este, aşadar, tema acestei 
cercetări, care abordează elemente fundamentale 
din cadrul celor trei domenii diferite — proiectele 
europene (1) — dimensiunile nonmilitare ale 
securităţii și ale apărării naţionale, dimensiunea 
economică, socială și ecologică (2) și dezvoltarea 
durabilă înțeleasă ca  trinom: dezvoltare 


economică, echitate, mediu natural protejat (3), 
elemente pe care le-am analizat multidimensional 
si multidirectional. 

Tema dezvoltării durabile a omenirii, una dintre paradigmele fundamentale actuale în care 
viitorul este previzionat si planificat ca echilibru între creșterea economică, echitatea socială si 
protecţia mediului, este tot mai în vogă în zilele noastre și în spaţiul românesc ca rezultantă, în 
principal, a fondului reglementărilor europene și internaţionale. Pe de altă parte, acest domeniu este 
potentat și de necesitatea sa, mai ales având în vedere deteriorarea mediului înconjurător si ca 
urmare a acțiunilor antropice. 

Prin prezentul articol ne-am propus ca, pornind de la analiza literaturii de specialitate si a 
unor documente oficiale, precum si de la observarea faptelor, evenimentelor, să evidentiem modul 
de definire al dezvoltării durabile, atât din perspectiva europeană, cât și din cea naţională. Mai mult, 
în cadrul capitolelor sale a fost evidenţiată și relaţia dintre definirea conceptului la nivel oficial și 
valența sa pentru domeniul apărării si securității, atât la nivel european, cât si national. Un alt aspect 
adus in atentie a fost potentialul proiectelor cu finantare europeana de a sustine acest principiu in 
Romania, cu aplicativitate si in domeniul apararii si securitatii nationale. 

Toate cele prezentate pe parcursul acestui număr din Colocviu strategic sunt menite sa 
sublinieze importanţa în actualitate a dezvoltării durabile și necesitatea ca evoluţia europeană și 
naţională să o conţină ca una dintre componentele importante ale sale. Nu în ultimul rând articolul 
evidenţiază oportunităţile pe care fondurile europene le pot oferi în îndeplinirea angajamentelor 
relationate dezvoltării durabile, incluzând aici si cele specifice domeniului apărării și securității. 

Datorită dinamicii mondiale actuale, următoarele decenii vor fi cel mai probabil marcate de 
consolidarea implementării principiilor dezvoltării durabile, făcând din acest domeniu de cercetare 
unul în plină ascensiune. 


COLOCVIU STRATEGIC este o publicaţie a Centrului de Studii Strategice de Apărare şi 
Securitate ce prezintă principalele rezultate ale unor studii de cercetare, sintezele unor evenimente 
ştiinţifice, opiniile şi punctele de vedere ale masteranzilor şi doctoranzilor, implicaţi în cercetarea 
ştiinţifică din domeniul apărării şi securităţii. 

